**Beszámoló a HTBK Szegedi Szervezetének 2024-ben végzett munkájáról.**

A HTBK Szegedi Egyesülete az előző évhez hasonlóan szerencsére több nagy fesztiválon, városi rendezvényen, társadalmi eseményen vett részt.

A rendezvényeket jellemzően műsorainkkal támogattunk.

Baráti kapcsolatunk töretlen a szegedi Bajtársi Klub tagságával, vezetőségével, a Hódmezővásárhely Helyőrség Zenekarával, és az országban működő, középkori katonai hagyományokat őrző egyesületekkel.

Januárban a Magyar Kultúra Napjára ajánlottunk fel műsort, ahol a Kulturális Piac eseményén szerepeltünk.

Február végén a Hódmezővásárhelyen megrendezett **Huszárbál** megnyitásán túl immár hagyományosan a hajnalig aktív részvétellel lazítottunk.

**Március 15-én** koszorúzással, és zászlófelvonással tisztelegtünk az 1848-49-es szabadságharc hősei előtt Szeged főterén.

Mint minden évben, 2024. áprilisában is a **Hódmezővásárhely Helyőrségi Zenekar** részére új koreográfiát készítettünk a szakalaki bemutatóra, melyet az év következő **Katonazenekari Fesztiváljain** mutattak be.

Nagyon fontos volt a csapat lelkesedésének fenntartása is, ezért néhány rendezvényt saját ötletből, felajánlásképpen tartottunk.

Így a **Tánc Világnapjának** megünneplése színpadi műsorral már a szegedi kulturális kínálat részévé vált.

Jelentős számban üdvözölhettük nézőink között a város kulturális életének szereplőit, valamint iskolás csoportokat.

Májusban részt vettünk a **Hősök Napján** tartott megemlékezésen Szegeden, a Hősök-kapujánál koszorúztunk a Bajtársi Egyesülettel közösen.

Szintén májusban a **Szegedi Borfesztivál** megnyitóján is szerepeltünk zászlóforgató műsorunkkal.

Szerencsére hagyománnyá fejlődik a **Palotai Mustra** Várpalotán, melyen idén is részt vettünk.

Szegeden a **Nándorfehérvár Emléknapon** adtunk műsort július végén.

A **Szegedi Szabadtéri Játékok** megnyitóján is szerepet vállaltunk.

Eger Vármúzeuma rendezésében 2024-ben is részt vettünk a **Végvári Vigasságok** rendezvényén július végén.

A 2024-es év egy különleges lehetőséget is kínált nekünk. **Franciaországban** **Mazamet** városában a **Fanfares sans Frontiers** fesztiválon szerepelhettünk zászlóforgató bemutatóinkkal.

**Boldogkőváralján** augusztusban elején léptünk fel a Várfesztiválon történelmi hagyományőrző zászlóforgató műsorunkkal, valamint reneszánsz táncbemutatóval.

**Siklóson a Várfesztiválon** léptünk fel számos középkori katonai hagyományőrzővel együtt.

**Hollókőn** a várban a Szent László Vitézei Egyesülettel adtunk közös műsort, ahol a zászlóforgatás mellett a XIII. század táncait is bemutattuk.

**Székesfehérváro**n a **Koronázási Ünnepi Játékokon** is láthatott bennünket a közönség.

Idén is megtartottuk táborainkat 30 fő részvételével, így koreográfiáinkban, gyakorlottságunkban nemcsak tartottuk a színvonalat, hanem új koreográfiáinkkal jelentős szakmai előrelépést is el tudtunk érni.

**Augusztus 20-án Szegeden** az állami ünnepen szerepeltünk,

Szeptemberben a **Halasi Szüret** rendezvényén, októberben az Egri Vár Napján tisztelegtünk műsorainkkal elődeink előtt.

Augusztus végén a **Savaria Történelmi Karneválon** Szombathelyen, mi is fellépők között voltunk.

**Október 6-án** az Aradi Vértanúk Terén, 23-án a Városházánál, és november 1-én a belvárosi temetőben koszorúzással emlékeztünk hőseinkre Szegeden.

Tagságunk továbbra is zömmel a Szegedi Tudomány Egyetem hallgatóiból, kisebb részben már dolgozó, fiatal diplomásokból áll.

Ezzel együtt jár, hogy akik máshol folytatják pályafutásukat, ők távoznak, helyükre új hallgatók érkeznek, ezért tagságunk toborzása folyamatos.

A Szegedi Tudomány Egyetemmel, annak rendezvényein keresztül folyamatos a kapcsolatunk. Az egyetem részére alakítottunk egy külön zászlóforgató csoportot, mely az SZTE zászlójával a sport-és kulturális események megnyitóin szerepel.

Az év folyamán rendszeresen találkozott a tagságunk a rendezvényeken kívül is. Utazásaink, kirándulásaink során felkerestünk katonatörténeti, és általános kultúrtörténeti jelentőségű emlékhelyeket is, a fiatalság ismereteinek elmélyítésére.

A következő évben hasonló irányvonalat követve szeretnénk működni.

Tisztelettel: Lázár György

 elnök

 HTBK Szegedi Szervezete

Szeged, 2025. január 27.